
Kiskőrös Város Képviselő-testülete a közelmúltban a 71/2014. számú határozatában egyetértett a „Kiskőrös Városért” Alapítvány alapító okiratának a Polgári Törvénykönyvről szóló 2013. évi V. törvénnyel- valamint a Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvénnyel összefüggésben történő szükség szerinti felülvizsgálatával és módosításával. Kiskőrös Város Polgármestere az alapító nevében a Képviselő-testület felhatalmazása alapján, a változás és közhasznú jogállás nyilvántartásba vétel iránti kérelmet benyújtotta a Kecskeméti Törvényszékhez (a továbbiakban: Bíróság). A Bíróság a Pk.61.066/1991/62. szám alatti végzésében hiánypótlást írt elő, amely szerint a Képviselő-testületnek, mint alapítónak döntenie kell az alapító okirat módosításáról, amely a fent hivatkozott jogszabályok rendelkezései szerint felülvizsgálatra került és megállapítást nyert, hogy több tartalmi elemét illetően módosítani szükséges. 
Az alapító okirat módosításával és felülvizsgálatával kapcsolatos előkészítő jogi munkát dr. Ba Mariann ügyvéd végezte, aki az Alapítvány kuratóriumának tagja. Az eljárásában való közreműködését ezúton is megköszönöm! 
A fentiek alapján javasolom, hogy a Képviselő-testület a határozat-tervezetben foglaltak szerint döntsön.


Kiskőrös, 2014. október 7.

Domonyi László sk.
polgármester





HATÁROZAT-TERVEZET


Kiskőrös Város Képviselő-testülete 
1. a „Kiskőrös Városért” Alapítvány alapító okiratát a határozat mellékletében foglaltak szerinti egységes szerkezetben fogadja el.
2. felhatalmazza Domonyi László polgármestert, hogy az alapító okiratot a Kecskeméti Törvényszéknél folyamatban lévő - változás és közhasznú jogállás nyilvántartásba vétel iránti - eljárásban benyújtsa.
Felelős:	polgármester
Határidő:	2014. október 16.

